**NÁRODNÁ RADA SLOVENSKEJ REPUBLIKY**

 **VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Číslo: 1616/2015

**1694a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1694)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

I.

Národná rada Slovenskej republiky uznesením č. 1905 z  22. septembra 2015 pridelila

vládny návrh zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1694)na  prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet.

Určila zároveň Výbor Národnej rady Slovenskej republiky pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**

**Výbor** Národnej rady Slovenskej republiky **pre financie a rozpočet** (uzn. č. 503 zo dňa 3. novembra 2015)

**Ústavnoprávny výbor** Národnej rady Slovenskej **republiky** (uzn. č. 717 zo dňa 4. novembra 2015)

IV.

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

**K čl. I – bod 9**

V 9. bode sa za slová „§ 12“ vkladajú slová „vrátane nadpisu“.

Pripomienka legislatívno-technicky spresňuje navrhované znenie novelizačného bodu.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

**K čl. I – bod 18** (§ 15a)

V čl. I doterajšom bode 18 v nadpise § 15a sa na konci pripájajú tieto slová: „o uplatnení colných predpisov“.

Navrhovaná úprava reaguje na pripomienku odboru legislatívy a aproximácie práva Kancelárie Národnej rady SR. Ide o zosúladenie nadpisu § 15a so znením odseku 1 toho istého paragrafu.

**Výbor NR SR pre financie a rozpočet**

**Gestorský výbor odporúča schváliť.**

**K čl. I – bod 18** (§ 15a)

V čl. I doterajšom bode 18 v § 15a ods. 1 sa nad slovo „predpisov“ umiestňuje odkaz 29a a na konci sa dopĺňa text, ktorý znie:

„Poznámka pod čiarou k odkazu 29a znie:

„29a) Čl. 22 až 37 nariadenia (EÚ) č. 952/2013.“.“.

Navrhovaná úprava reaguje na pripomienku odboru legislatívy a aproximácie práva Kancelárie Národnej rady SR. V záujme zachovania zrozumiteľnosti a čitateľnosti Colného zákona sa uvádza odkaz na príslušné ustanovenia nariadenia Európskeho parlamentu a Rady (EÚ) č. 952/2013.

**Výbor NR SR pre financie a rozpočet**

**Gestorský výbor odporúča schváliť.**

**K čl. I – nový bod**

  V čl. I sa za doterajší bod 33 vkladá nový bod 34, ktorý znie:

„34. V § 26 odsek 8 znie:

„(8) Ak sa colné konanie mimo colného priestoru alebo mimo určených úradných hodín neuskutoční z dôvodu na strane deklaranta, je deklarant povinný uhradiť náklady podľa odseku 6, a to najmenej v rozsahu zodpovedajúcom jednej začatej hodine, a náklady podľa odseku 7, pričom to isté platí aj, ak deklarant požiada o zrušenie alebo zmenu povolenia v čase, keď už nemožno predísť vzniku nákladov colného úradu v súvislosti s týmto povolením; odsek 11 sa neuplatní.“.“.

Doterajšie body čl. I je potrebné primerane prečíslovať.

Účinnosť nového bodu 34 sa navrhuje dňom začatia uplatňovania všetkých článkov nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie.

Navrhovaná úprava reaguje na pripomienku odboru legislatívy a aproximácie práva Kancelárie Národnej rady SR týkajúcu sa obsahovej zhodnosti predmetu úpravy navrhovanej v bode 34 (§ 26 ods. 12) s platnou úpravou § 26 ods. 8.

**Výbor NR SR pre financie a rozpočet**

**Gestorský výbor odporúča schváliť.**

**K čl. I – bod 34** (§ 26 ods. 11 až 13)

   V čl. I doterajší bod 34 znie:

„34. § 26 sa dopĺňa odsekmi 11 a 12, ktoré znejú:

„(11) Náklady podľa odseku 6 sa neuhrádzajú, ak sa colné vyhlásenie podáva v mene a na účet osoby, ktorá je schváleným hospodárskym subjektom pre zjednodušené colné postupy.

(12) Odseky 1 až 8, 10 a 11 sa primerane použijú aj na ukončovanie colného režimu tranzit.“.“.

Ide o reakciu na navrhovanú úpravu v 4. bode (nové znenie § 26 ods. 8).

**Výbor NR SR pre financie a rozpočet**

**Gestorský výbor odporúča schváliť.**

**K čl. I – bod 62** (§ 53)

V čl. I doterajšom bode 62 v § 53 ods. 1 písm. a) sa slová „rozhodnutím podľa § 36 ods. 1“ nahrádzajú slovami „písomným rozhodnutím v colnom konaní“.

Navrhovaná úprava reaguje na pripomienku odboru legislatívy a aproximácie práva Kancelárie Národnej rady SR týkajúcu sa vnútorného odkazu na § 36 ods. 1 v navrhovanom znení § 53 ods. 1 písm. a).

**Výbor NR SR pre financie a rozpočet**

**Gestorský výbor odporúča schváliť.**

**K čl. I - bod 63**

V 63. bode (§ 57 ods. 3) sa za slovo „nedosiahne“ vkladá slovo „sumu“.

Pripomienka zjednocuje v návrhu zákona používané pojmy (čl. I, 63. bod - § 57 ods. 1 a 2).

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. **1 až 7**  hlasovať spoločne s návrhom gestorského výboru **schváliť**.

V.

 Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1694) odporúča Národnej rade Slovenskej republiky predmetný vládny návrh zákona **schváliť** **v znení pozmeňujúcich a doplňujúcich návrhov** uvedených v tejto spoločnej správe.

Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1694a)bola schválená uznesením gestorského výboruč. 520 zo 6. novembra 2015.

Týmto uznesením výbor zároveň poveril spoločného spravodajcu **Milana Mojša,** aby na schôdzi Národnej rady Slovenskej republiky pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky.

Bratislava 6. novembra 2015

**Daniel D u c h o ň, v.r.**

**predseda**

 **Výboru NR SR pre financie a rozpočet**